laion/Wikipedia-Exotic huggingface dataset:
מדונה דל'אורטו

מדונה דל'אורטו (באיטלקית: Madonna dell'Orto - "המדונה של הפרדס") היא כנסייה הממוקמת ברובע קאנארג'ו של ונציה שבאיטליה. הכנסייה הוקמה באמצע המאה העשירית על ידי ההומיליאטי על פי תכנונו של טיבריו דה פארמה, הקבור בכנסייה. בעת הקמתה הוקדשה הכנסייה לכריסטופר הקדוש - הקדוש המגן על עוברי האורח, אולם במאה ה-11 הוקדשה הכנסייה למריה, כאשר, על פי האמונה המקומית, התגלה בפרדס סמוך, באורח נס, פסל של מרים. בשל יסודותיה הרעועים של הכנסייה, נדרש בשנת 1399 שיפוץ נרחב שלה. ההומיליאטי גורשו מהעיר בשנת 1462 והכנסייה הועברה לידי מסדר גאורגיוס הקדוש, עד שנת 1668 עת בוטל מסדר זה, והכנסייה הועבר למסדר הקיסטראקיני מלומברדיה. בשנת 1787 הועברה הכנסייה לחזקת העיר, ובשנת 1841 הממשל האוסטרי אשר שלט בעיר הורה על שיפוצה של הכנסייה. עבודות השיפוץ הסתיימו בשנת 1869. חזית המבנה נבנתה בין השנים 1460–1464. החזית בנויה לבנים, וכוללת שלושה חלקים, כאשר מרכזה של החזית גבוה מצדדיה. בשני החלקים הצדיים של החזית חלונות גדולים המחולקים לארבעה חלונות צרים ומלבניים, ואלה מחולקים באמצעם (כך שכל חלון מחולק למעשה לשמונה חלונות, ארבעה עליונים וארבעה תחתונים). במרכז חזית המבנה חלון רוזטה גדול. בראש הגמלון פסליהם של כריסטופר הקדוש, מרים, והמלאך גבריאל מעשה ידי ניקולו די ג'ובאני פיורנטינו ואנטוניו ריצו. חלקה העליון של החזית המרכזית מעוטרת בקשתות קטנות, ואילו החזיתות הצידיות מעוטרות ב-12 גומחות בהם פסלי השליחים. המבנה מחולק לספינה מרכזית, ושתי ספינות צידיות. עמודי שיש תומכים את המבנה ומפרידים בין הספינה המרכזית לספינות הצידיות. בחלקה האחורי של הכנסייה אפסיס מחומש המעוטר בציור מעשה ידי טינטורטו, הקבור בכנסייה. לכנסייה אין טרנספט. העוגב של הכנסייה, הנמצא מעל הכניסה אליה, הותקן בה בשנת 1878 והוא העוגב הגדול ביותר בוונציה. קפלות הכנסייה מעוטרות (או עוטרו) ביצירות אמנות רבות. קפל קונטאריני (הקפלה הרביעית משמאל) מעוטרת בפרסקאות "יוחנן המטביל עם הקדושים" מעשה ידי צ'ימה דה קונליאנו וכן "אגנס הקדושה" מעשה ידי טינטורטו. בקפלת ואלייר, הבנויה בסגנון הרנסאנס, ניצבה בעבר היצירה "המדונה והילד" משנת 1481 מעשה ידי ג'ובאני בליני. יצירה זו נגנבה בשנת 1993. עוד מצויות בכנסייה היצירות "ההצגה בבית המקדש", "הסגידה לעגל הזהב", "יום הדין" ו"ארבע התכונות הטובות" שצוירו על ידי טינטורטו בין השנים 1562–1564. המגדל הפעמונים, הבנוי לבנים, הושלם בשנת 1503. בראש המגדל חדר ובו חלונות מועגלים, ובראשו חלונות מקושתים. מעל חדר זה חדר מעגלי ובראשו כיפה דמוית בצל בסגנון מזרח אירופאי. בצידי המגדל ארבעה פסלים של מבשרי הבשורה מעשה ידי תלמידיו של פייטרו לומבארדו. בראש המגדל פסלו של ישו עשוי שיש לבן. פעמוני הכנסייה (שהוותיק שבהם היה משנת 1424) הוחלפו בשנת 1883. פסלה של המדונה של הפרדס חזית המבנה. פרט משער המבנה. פרט של עיטורי חזית המבנה. של עיטורי חזית המבנה. של עיטורי חזית המבנה. של עיטורי חזית המבנה. של עיטורי חזית המבנה. מדיה וקבצים בנושא מדונה דל'אורטו בוויקישיתוף פנים הכנסייה
אי אפשי בתקנת חכמים

אי אפשי בתקנת חכמים ("אי-אפשי" = אין רצוני, לא נוח לי) הוא כלל הלכתי שפירושו שאדם רשאי לוותר על הזכויות והחובות המוענקות לו מתוקף תקנת חז"ל, כאשר מטרת התקנה היא להיטיב עמו. ההנחה שכאשר אדם טוען ש"אי אפשי בתקנת חכמים" מקבלים את טענתו, משמשת גם כטיעון משפטי במשפט הישראלי. טענת "אי אפשי בתקנת חכמים" שכיחה במקרים בהם התקנה שנועדה לטובת האדם, גורמת לו להפסד מבחינתו. הכלל תקף רק כאשר התקנה נועדה רק לצרכו ולטובתו של האדם, כיוון שרק במקרה כזה הוא יכול לומר שהוא לא חפץ בטובה זו ומעדיף לוותר עליה. בנוסף, תוקף הדין הוא רק לגבי תקנות חכמים, ומאידך, בדאורייתא, כגון שאומר "דין ודברים אין לי בירושת אבי כשימות" לא יועיל התנאי ובעל כרחו יהא שלו, אלא אם יתן לאחרים בלשון מתנה. במקרה שבו נוסף לתקנה שהוא מבקש לבטל עוד תקנה, אלא שהיא משנית לה, הכלל יכול להתקיים למרות התקנה הנוספת. כך, למשל, יכולה אשה לומר לבעלה "איני ניזונת ואיני עושה", אני לא רוצה לתת לך את כספי ואני מוותרת על זה שתהיה חייב לפרנסני בשביל זה, למרות שבכך גם הבעל מפסיד את מעשי ידיה. זאת משום שעיקר התקנה היא שהבעל יפרנס את אשתו, והחובה על האשה למסור לו בתמורה את מעשי ידיה- היא פשוט כדי למנוע מצב של איבה ביניהם . לעומת זאת, הבעל לא יכול לוותר על תקנה זאת משום 'אי אפשי'. זאת משום שעיקר התקנה הוא שיפרנס את אשתו, ומעשי ידיה הם החלק הפחות חשוב בתקנה, ולכן היא אינה לטובתו. נחלקו הפוסקים האם יכול אדם לחזור בו לאחר שטען טענת 'אי אפשי בתקנת חכמים'. לשיטת הר"ן, אדם אינו יכול לחזור בו, שאם כן, תוכל אשה לטעון 'איני ניזונת' כאשר תרוויח, ולבטל את הטענה כשלא, והתקנה תהיה ריקה מתוכן. לשיטת הרמ"א, אדם יכול לחזור בו, שכן מראש ידו על העליונה; התקנה נועדה לטובתו. לכן, בכל שבוע שיתן בעלה מזונותיה, תתן לו מעשי ידיה, ולהפך. לשיטת התוספות, בהגדרת הטענה יכול אדם לחזור בו, שכן אי אפשר לבטל תקנת חכמים לגמרי. לגבי ירושה, יכול אדם הזכאי לירושה לבחור לוותר עליה, אם מסיבה כלשהי הוא מעדיף שלא לירש. דוגמה נוספת היא לגבי שבועה; בשבועה הנתבע יכול בדרך כלל להישבע ולהיפטר, אך ישנם מצבים בהם תיקנו חז"ל שהתובע יכול להישבע ולקבל את כספו. טענת אי אפשי במקרה זה מעניקה לתובע את היכולת לומר "אי אפשי בתקנת חכמים" ולהחזיר את חובת השבועה לנתבע. שלמה יוסף זוין ואחרים (עורכים), "אי אפשי בתקנת חכמים", האנציקלופדיה התלמודית, הוצאת יד הרב הרצוג, ירושלים, התשנ"ח הערך "אי אפשי בתקנת חכמים", באתר ויקישיבה הערך "אי אפשי בתקנת חכמים", במיקרופדיה תלמודית, באתר ויקישיבה נחום רקובר, ניבי התלמוד, הניב "אי אפשי בתקנת חכמים", ספרית המשפט העברי, משרד המשפטים ומורשת המשפט בישראל, תשנ"א-1990, באתר "דעת" נחום רקובר, חוק לישראל, הוצאת "מורשת המשפט בישראל", ירושלים, ה'תשס"ג. עיין בדברי רש"י, מסכת גיטין, דף עז, עמוד ב, ד"ה שומעין לו. עיין רשב"ם על בבא בתא, דף מט עמוד ב', דיבור המתחיל "וכדרבא" תלמוד בבלי, מסכת כתובות, דף נ"ח, עמוד ב' תלמוד בבלי, מסכת בבא בתרא, דף מ"ט, עמוד ב' משנה תורה לרמב"ם, הלכות אישות, פרק יב, הלכה ד. s:משנה שבועות ז א משנה תורה לרמב"ם, הלכות "טוען ונטען", פרק א', הלכה ד'. ערך זה הוא קצרמר בנושא הלכה. אתם מוזמנים לתרום לוויקיפדיה ולהרחיב אותו.
פרנק בריקובסקי

פרנסיס אנתוני (פרנק) בריקובסקי (אנגלית: Francis Anthony (Frank) Brickowski; נולד ב-14 באוגוסט 1959 בבייויל, ניו יורק) הוא כדורסלן עבר אמריקאי ששיחק בליגת ה-NBA ובאירופה. גובהו 2.06 מטר. שיחק בעמדת הפאוור פורוורד והסנטר. בריקובסקי שיחק כדורסל מכללות במשך ארבע שנים במדי אוניברסיטת המדינה של פנסילבניה. במדיה זכה בפרס ג'ון לות'ר למצוינות שנערך בשנת 1980. בריקובסקי סיים את קריירת המכללות שלו עם ממוצעים של 12.5 נקודות, 4 ריבאונדים וכאסיסט וחצי למשחק. בריקובסקי נרשם לדראפט ה-NBA שנערך בשנת 1981 ונבחר מהסיבוב השלישי, במקום ה-57 הכללי על ידי הניו יורק ניקס. הניקס החליטו שבריקובסקי לא כשיר ומוכן ל-NBA. ולכן, בריקובסקי שלא השיג חוזה ב-NBA פתח את הקריירה המקצוענית שלו באיטליה, במדי וארזה. לאחר עונה אחת באיטליה, בריקובסקי עבר לצרפת, כדי לשחק בריימס. ולאחר מכן, שיחק בריקובסקי במדי מכבי תל אביב במשך עונה אחת. בעונת 1984/1985, בריקובסקי חזר לארצות הברית וחתם בסיאטל סופרסוניקס, לאחר שהניו יורק ניקס העבירו את זכויות השחקן לסופרסוניקס, תמורת שתי בחירות דראפט עתידיות. אחרי שתי עונות צנועות, הוא חתם אצל לוס אנג'לס לייקרס, אבל שיחק רק בחלק הראשון של העונה עימה לפני שהועבר בעסקה לסן אנטוניו ספרס, ביחד עם פטר גודמונדסון, שתי בחירות דראפט וכסף עבור מייקל תומפסון. אף־על־פי שבריקובסקי שיחק רק 7 משחקים משארית העונה שנשארה. למרות זאת, שיחק עימה במשך שלוש עונות, כשבעונת 1987/1988 העמיד ממוצעי שיא של 16 נקודות ו-4.5 ריבאונדים. במהלך קדם־עונת 1989/1990, כשתקציבה של סן אנטוניו ספרס הגיע לתקציב התקרה, הוליך להעברתו של בריקובסקי והעברת מספר שחקנים נוספים לקבוצות אחרות. כשבריקובסקי הועבר בעסקה למילווקי באקס. הוא נהפך לשחקן פעיל ולשחקן חמישייה מובהק במדי הבאקס, למרות זאת, במהלך עונת 1991/92, בריקובסקי נמצא בגבעת מונטנה, עם שקית מריחואנה. לאחר מכן, הודה בחקירה בשימוש ובהחזקת בסמים, ונאלץ לשלם 2,000 דולר כקנס ובנוסף, נאלץ לקיים פגישות קבועות עם יועץ סמים ועם פסיכולוג. לאחר ארבע עונות במדי הבאקס, העובר בעסקה ביום האחרון לחלון ההעברות והעסקאות לשארלוט הורנטס עבור בחירת הדראפט בסיבוב הראשון, מייק ג'מינסקי. לאחר שהעביר את שאר העונה שנותרה, בריקובסקי הצטרף אל הסקרמנטו קינגס. למרות זאת, בריקובסקי נפצע בכתף במהלך קדם־עונת 1994/95, והחמיץ בעקבות זאת, את כל שאר העונה, אף שהבריא בינואר. למרות שלבריקובסקי היה חוזה לעונה נוספת עם הקינגס, הוא חתם אצל סיאטל סופרסוניקס, לקדנציה שנייה. במדי הסופרסוניקס נהפך לתורם מפתיע באחוזי הקליעות לשלוש, כשקלע לסל 32 פעמים מתוך 72 זריקות (40.5%). ועזר לסופרסוניקס להעפיל לגמר ה-NBA מול השיקגו בולס בעונת 1995/1996. לאחר מכן, בריקובסקי עבר כשחקן חופשי אל הבוסטון סלטיקס ב-1 באוגוסט 1996. אך, לאחר 17 משחקים שוחרר מהקבוצה ב-17 ביולי 1997. בעקבות זאת, בריקובסקי פרש ממשחק פעיל, בהיותו בן 38. בריקובסקי העמיד ממוצעי NBA של 10 נקודות, 5 ריבאונדים ו-2 אסיסטים ב-731 משחקים. שנה לאחר הפרישה ב-1997, בריקובסקי הצטרף לקבוצת כדורסלני NBA בדימוס בטורניר כדורסל בסין מול הנבחרת המקומית. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA דף השחקן באתר data-base-basketball בריקובסקי באירופה עסקת ענק בין הספרס ללייקרס תקציבה של הספרס מתקרב לתקציב התקרה בריקובסקי הודה בשימוש ובהחזקת מריחואנה בריקובסקי הצטרף אל סגל הקינגס בריקובסקי גמר את העונה טורניר הכדורסל הביגו 1998 בסין
גונדו סיקיו

גונדו סיקיו (ביפנית: 権藤成卿;‏ 13 באפריל 1868- 9 ביולי 1937) היה הוגה דעות יפני שהשתייך לימין הקיצוני ביפן. הוא דגל בהתעצמות יפן בזירה הבינלאומית, בהתרחבות טריטוריאלית, בצמצום כוחם של הבירוקרטים ופקידי הממשל ובהעדפת החקלאות על פני התעשייה. גונדו נולד ב-1868 במחוז פוקואוקה שבאי קיושו ביפן. בשנת 1886 ערך מסע ארוך בסין ובקוריאה, שם גובשה השקפת עולמו, שדגלה בהתפשטות טריטוריאלית יפנית. הוא הצטרף לארגון הקוקוריוקאי הקיצוני שפעל כנגד התפשטות האימפריאליזם המערבי ליפן. ב-1902 הגיע לטוקיו, שם הכיר דמויות מרכזיות מהימין הקיצוני היפני ביניהם קיטה איקי, שומיי אוקאוה ואחרים. בשנת 1920 הקים את "המדרשה לממשל עצמי" שם הטיף לרעיונותיו. גונדו האמין שעל יפן להיות מורכבת מקהילות כפריות קטנות, אשר יהיו כפופות ישירות לקיסר היפני, תוך צמצום הבירוקרטיה ופקידי הממשל. חסידיו לקחו חלק בהפגנות האיכרים כנגד הממשל שהתרחשו בסוף שנות ה-20, במחאה על הקשיים הכלכליים באזורים הכפריים ביפן. רעיונותיו של גונדו השפיעו רבות על הימין הקיצוני ביפן בראשית שנות ה-30 של המאה ה-20. הוא עצמו נחשד בהשתתפות במספר ניסיונות הפיכה ביפן, ביניהם ניסיון ההפיכה של 15 במאי 1932. "עקרונות הממשל העצמי של האומה הקיסרית" - 1920 "הדרכת העם בממשל עצמי" - 1927 קיטה איקי אוקאוה שומיי הרסטורציה של מייג'י יפן המודרנית - בן עמי שילוני, הוצאת שוקן.
ג'ון ברקו

ג'ון סיימון ברקו (באנגלית: John Simon Bercow; נולד ב-19 בינואר 1963) הוא פוליטיקאי יהודי בריטי שכיהן כיושב ראש בית הנבחרים הבריטי מיוני 2009 עד נובמבר 2019. חבר בית הנבחרים מטעם מחוז בקינגהאם ממאי 1997 ועד נובמבר 2019. היהודי הראשון שכיהן כיושב ראש בית הנבחרים. נולד באדג'וור שבצפון לונדון למשפחה יהודית מהמעמד הבינוני. אביו היה נהג מונית. בצעירותו היה ברקו שחקן טניס, ואף דורג במקום הראשון בדירוג בני הנוער, אך לקה במחלת הנשיקה, דבר שהביא את קריירת הטניס שלו לידי סיום. בזמן לימודיו באוניברסיטת אסקס, נבחר ליו"ר איגוד הסטודנטים של המפלגה השמרנית הבריטית. לאחר לימודיו עסק בבנקאות ושדלנות. פרק זה לוקה בחסר. אנא תרמו לוויקיפדיה והשלימו אותו. ב-1986 נבחר למועצת הרובע למבת' שבלונדון. ב-1995 מונה ליועץ שר, ושימש בתפקיד תחת שר במשרד האוצר ושרת התרבות. ברקו ניסה לרוץ לבית הנבחרים הבריטי ב-1987 ו-1992 אך לא זכה במועמדות מפלגתו באזור בחירה. לקראת בחירות 1997 שכר ברקו מסוק על מנת להשתתף בתהליכי בחירה בשני אזורי בחירה, שנערכו באותו היום ונחשבו בטוחים לזכייה. הוא אכן זכה במועמדות מפלגתו ונבחר לפרלמנט כנציג אזור הבחירה בקניגהאם בבקינגהאמשייר. הוא שב וזכה במושב זה בכל הבחירות שנערכו מאז עד שפרש מבית הנבחרים בנובמבר 2019. ברקו התקדם במהירות במעלה סולם התפקידים שבפרלמנט. ראשית, היה אחראי על צוות התגובות לענייני חינוך ופנים ובהמשך צורף לממשלת הצללים כשר הצללים במשרדי האוצר, העבודה ופיתוח בינלאומי. ב-2005 נבחר ברקו בידי ערוץ 4 הבריטי לחבר הפרלמנט המצטיין מן האופוזיציה. לאחר התפטרותו של מייקל מרטין נבחר ברקו ב-22 ביוני 2009 ליו"ר בית הנבחרים בסיבוב ההצבעה השלישי. מינויו אושר על ידי המלכה אליזבת השנייה. ברקו הוא יו"ר הבית היהודי הראשון וגם הראשון שלא חובש את הפאה הנוכרית המסורתית בעת שבתו על כס היו"ר. הוא גם ויתר על מכנסי הטייטס הצמודים שהיו חלק מהתלבושת, אך המשיך לעטות את הגלימה השחורה, המסמלת את מחויבותו לחוקי הפרלמנט. בקיץ 2019 התפרסם במחאתו הצבעונית נגד ניסיונו הבלתי חוקי של ראש ממשלת בריטניה, בוריס ג'ונסון להשעות את ישיבות הפרלמנט. ברקו נשוי לסאלי אילמן מאז שנת 2002. אשתו שהייתה חברה במפלגה השמרנית, עברה לתמוך במפלגת הלייבור, דבר שהוביל לשמועות על עריקתו הפוליטית של בעלה, שמועות שהוכחשו. לזוג שלושה ילדים. בנם הבכור אוליבר הוא אוטיסט. מדיה וקבצים בנושא ג'ון ברקו בוויקישיתוף אתר האינטרנט הרשמי של ג'ון ברקו אסף אוני, "מנקה האורוות" החדש בפרלמנט הבריטי: שמרן, רפורמיסט ויהודי, באתר הארץ, 24 ביוני 2009 ג'ון ברקו, במסד הנתונים הקולנועיים IMDb (באנגלית)
עכבר העיר ועכבר הכפר

עכבר העיר ועכבר הכפר הוא משל המיוחס לאיזופוס. מספרו 352 לפי סיווג פֶּרי. במהלך הסיפור, עכבר העיר מבקר את בן דודו, עכבר הכפר. עכבר הכפר מציע לעכבר העיר ארוחה פשוטה של מזון כפרי, אך זה מסרב בלעגנות. הוא לוקח את עכבר הכפר לביקור בעיר כדי להראות לו את "החיים הטובים". ואולם, באמצע ארוחה של עוגות וריבה מתנפלים עליהם שני כלבים (בגרסה אחרת: חתולים), והעכברים נאלצים לנטוש את החגיגה ולרוץ למקום מבטחים. לאחר מכן, עכבר הכפר חוזר לכפרו, ובפיו מוסר ההשכל: עדיף לאכול שעועית בשקט מאשר לזלול עוגות בפחד. הסיפור "עכבר העיר ועכבר הכפר" (112 בסיווג ארנה-תומפסון) זכה לעיבודים רבים. אחד העיבודים המוקדמים הוא מהמאה ה-15, על ידי המשורר רוברט הנריסון שכתב אותו בסקוטית עתיקה. בגרסה זו העכברים הם ממין נקבה. ביאטריקס פוטר עיבדה ואיירה את הסיפור בשנת 1918, וקראה לו "סיפורו של ג'וני, עכבר העיר". אולפני ההנפשה של וולט דיסני הפיקו סרט שמשמש כגרסה שלהם לסיפור בשם "בן הדוד מהכפר", כאשר הוא זכה בפרס אוסקר לסרט המונפש הקצר הטוב ביותר. ב-1945 כיכבו טום וג'רי בסרט הנפשה קצר בשם "עכבר במנהטן", המבוסס על הסיפור. ב-1998 החלה להיות משודרת הסדרה "עכבר העיר ועכבר הכפר", אשר מבוססת על סיפור זה, כאשר הדמויות הראשיות שבה הופיעו לפני כן, בשנת 1993, בספיישל הטלוויזיוני "עכבר העיר ועכבר הכפר: סיפור חג המולד". הסדרה שודרה בישראל בדיבוב עברי, תחילה בערוץ הילדים ולאחר מכן בלוגי. הסיפור מוזכר רבות ביצירות אמנות, סרטים ויצירות מוזיקליות מן העת החדשה. כך למשל שירו המפורסם של מאיר בנאי "וביניהם", וכן העיתון הישראלי "עכבר העיר" אשר שאל את שמו מכותרת הסיפור. מדיה וקבצים בנושא עכבר העיר ועכבר הכפר בוויקישיתוף
מישר (פירושונים)

האם התכוונתם ל... מישר – מושב בישראל, באזור השפלה הר מישר – הר בישראל, דרומית למכתש רמון מישר - אחת מדרגות שירות בתי הסוהר מיישר (אורטזה) - פריט טכנולוגיה מסייעת המורכב על איבר בגוף ומסייע בהשגת תנועה או תנוחה נכונה שלו גשר מישר – אמצעי גישור הנגרר על ידי טנקים ונגמ"שים הנדסיים אישים דותן מישר – ספורטאי ספורט נכים ישראלי פרידריך מישר – ביולוג שווייצרי בן המאה ה-19
נתי עזריה

נתי עזריה (נולד ב-31 במאי 1967 בנתניה) הוא כדורגלן עבר ישראלי ששיחק בעמדת החלוץ, ומאמן כדורגל בהווה. עזריה החל את דרכו לאחר שהחל לשחק במחלקות הנוער של מכבי נתניה. עזריה, עלה לקבוצת הבוגרים של המועדון, בעונת 1984/85. עזריה ערך את הופעת הבכורה שלו באותה עונה נגד הפועל לוד, במשחק עזריה כבש צמד וקבוצתו ניצחה 0–9, הניצחון הגבוה ביותר של מועדון הכדורגל בכל הזמנים. במדי נתניה, נחשב עזריה לאחד החלוצים הבולטים של מכבי נתניה בשנות ה-90 כשהוא כבש לטובתה למעלה מ-100 שערים בכל המסגרות. במהלך הקריירה שלו שיחק עזריה גם בהפועל כפר סבא, מכבי שעריים, הפועל טייבה, ובהפועל אכסאל. ולאחר 15 שנים, החליט לסיים את הקריירה ופרש ממשחק פעיל. לאחר הפרישה ממשחק פעיל, קיבל עזריה תפקיד ניהולי במכבי נתניה כמנהל ספורטיבי. עזריה פעל בתפקיד זה משנת 2000 עד לשנת 2005. לאחר מכן, בעונת 2005/06, מונה למאמן קבוצת נערים ג' של המועדון. במהלך עונה זו הוביל את הקבוצה למקום השלישי בליגה השנייה כאשר קבוצתו של עזריה, מנצחת 8 פעמים רצוף במהלך הסיבוב השני. את העונה שלאחר מכן, עונת 2006/07 הוביל עזריה את קבוצתו לזכייה בגביע המדינה לנערים ג', לאחר שבמשך תקופה ארוכה, קבוצות הנערים של מכבי נתניה לא זכו בתואר. באוגוסט 2008 מונה עזריה לעוזר המאמן של לותר מתאוס בקבוצת הבוגרים של מכבי נתניה. לקראת עונת 2008/09 החליט בעלי הקבוצה דניאל יאמר לצמצם את השקעותיו הכספיות בקבוצה. מרבית השחקנים הבכירים בקבוצה והמאמן לותר מתאוס שוחררו, ועזריה קיבל את תפקיד המאמן הראשי. אולם בסיום ארבעת מחזורי הליגה הראשונים דורגה הקבוצה בתחתית הטבלה לאחר שהשיגה 2 נקודות בלבד, וראובן עטר מונה במקומו של עזריה. לאחר מכן אימן את קבוצת מכבי עמק חפר בצוותא עם סלובודן דראפיץ'. בשנת 2010 חזר לאמן את קבוצות הנערים של מכבי נתניה, ובקיץ 2012 מונה למאמן קבוצת הנוער של המועדון. בקיץ 2013 מונה למאמן קבוצת הנוער של הפועל כפר סבא. נתי עזריה, באתר Transfermarkt נתי עזריה, באתר WorldFootball.net נתי עזריה, באתר FootballDatabase.eu פרופיל המאמן, באתר Transfermarkt
פסיפס הציפורים

האם התכוונתם ל... פסיפס הציפורים (ירושלים) פסיפס הציפורים (קיסריה)
הארמייה השישית

האם התכוונתם ל... הארמייה השישית (האימפריה הגרמנית) – ארמייה גרמנית שפעלה במלחמת העולם הראשונה. הארמייה השישית (ורמאכט) – ארמייה גרמנית שפעלה במלחמת העולם השנייה. ארמיית הפאנצר השישית – ארמיית שריון גרמנית בוורמאכט במהלך מלחמת העולם השנייה. הארמייה השישית של ארצות הברית – עוצבה של צבא ארצות הברית, שלחמה בזירת האוקיינוס השקט במלחמת העולם השנייה. הארמייה השישית (ברית המועצות) – ארמייה סובייטית שלחמה בחזית המזרחית במהלך מלחמת העולם השנייה. הארמייה השישית (האימפריה היפנית) – ארמייה יפנית שפעלה במלחמת העולם השנייה. הארמייה השישית (צרפת) – ארמייה צרפתית שפעלה במלחמת העולם הראשונה ובמלחמת העולם השנייה. הארמייה השישית (האימפריה הרוסית) – ארמייה רוסית שפעלה במלחמת העולם הראשונה. הארמייה השישית (האימפריה האוסטרו-הונגרית) – ארמייה אוסטרו-הונגרית שפעלה במלחמת העולם הראשונה.
לארס לקה ראסמוסן

לארס לקה ראסמוסן (בדנית: Lars Løkke Rasmussen; נולד ב-15 במאי 1964) הוא פוליטיקאי דני המכהן כשר החוץ של דנמרק מאז דצמבר 2022. בעבר שירת כראש ממשלת דנמרק בשנים 2015–2019 ובשנים 2009–2011. ראסמוסן נולד בוויילה לליסה ויֶפֶּה ראסמוסן. ב-1992 קיבל תואר במשפטים מאוניברסיטת קופנהגן. משנת 2001 כיהן בממשלות דנמרק תחת ראש הממשלה אנדרס פוג ראסמוסן, תחילה בתפקיד שר הפנים והבריאות (עד 2007), ואחרי כן בתפקיד שר האוצר. ב-4 באפריל 2009 נבחר אנדרס פוג ראסמוסן לתפקיד המזכיר הכללי של נאט"ו, ויום לאחר מכן הושבע לארס לקה ראסמוסן כמחליפו בראשות הממשלה. ב-15 בספטמבר 2011 נערכו בחירות כלליות ובמסגרתן זכתה מפלגתו של ראסמוסן ב-47 מושבים בפרלמנט, אך חלוקת הקולות בין שאר המפלגות לא הותירה לו אפשרות לחזור ולהקים ממשלת קואליציה. ב-16 בספטמבר הגיש ראסמוסן את התפטרותו למרגרטה השנייה, מלכת דנמרק וזו הטילה על הלה ת'ורנינג שמידט את מלאכת הרכבת הממשלה החדשה. לאחר הבחירות הכלליות שנערכו ביוני 2015 התמנה ראסמוסן לראש הממשלה בכהונתו השנייה. בעקבות הפסד המפלגה וגוש המרכז-ימין בבחירות 2019, הכריז ראסמוסן ב-6 ביוני 2019 על התפטרות ממשלתו בפני המלכה מרגרטה. לקראת הבחירות בשנת 2022, הקים את מפלגת המתונים. ראסמוסן נשוי לסולרון ולהם שלושה ילדים. מדיה וקבצים בנושא לארס לקה ראסמוסן בוויקישיתוף אתר האינטרנט הרשמי של לארס לקה ראסמוסן (בדנית) לארס לקה ראסמוסן, ברשת החברתית אקס (טוויטר) רויטרס, וואלה NEWS, באתר מכה לימין הקיצוני: השמאל בדנמרק ניצח בבחירות ויקים את הממשלה הבאה., ‏6-6-2019 אסף אוני, ‏ובמקביל בדנמרק: גוש השמאל ניצח בבחירות בסיוע הקולות מגרינלנד, באתר גלובס, 2 בנובמבר 2022 ערך זה הוא קצרמר בנושא פוליטיקאים ובנושא דנים. אתם מוזמנים לתרום לוויקיפדיה ולהרחיב אותו.
קווינטוס טיטוריוס סבינוס

קווינטוס טיטוריוס סבינוס (בלטינית: Quintus Titurius Sabinus; מת ב-54 לפנה"ס), לגאטוס בשירות יוליוס קיסר במהלך מלחמת גאליה. הוא נזכר לראשונה במערכה שניהל קיסר כנגד שבט רמי בשנת 57 לפנה"ס. בשנת 56 לפנה"ס נשלח בידי קיסר עם שלושה לגיונות להילחם נגד שבטים גאלים בצפון מערב גאליה, וניצח אותם ניצחון מזהיר. בשנת 54 לפנה"ס הוצב עם לוקיוס אאורונקוליוס קוטה בשטחי האבורונים בלוויית לגיון אחד וחמש קוהורטות. צבא זה הושמד בקרב אטואטוקה. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אנטון שטדלר

אנטון פאול שטדלר (בגרמנית: Anton Paul Stadler;‏ 28 ביוני 1753 - 15 ביוני 1812) היה קלרניתן ונגן קרן בסט (basset horn) אוסטרי, שמוצרט כתב למענו את החמישייה לקלרינט וכלי מיתר ואת הקונצ'רטו לקלרינט ותזמורת. נאמר על שטדלר, שהיה לו צליל יפה במיוחד ושליטה יוצאת דופן במשלב הנמוך של קלרינט בס וקרן בסט. מבקר מוזיקה וינאי בן תקופתו כתב, ביחס לשטדלר: לא הייתי מתאר לעצמי שקלרינט יוכל לחקות את הקול האנושי בהצלחה רבה כל כך כפי שהדבר עולה בידך. כלי הנגינה שלך חרישי כל כך, עדין כל כך בצליליו, שאיש משומעיו לא יוכל לעמוד בפניו. — Johann Friedrich Schink, "Musikalische Akademie von Stadler", Litterarische Fragmente, (Graz 1785). אנטון שטדלר, שהיה וירטואוז ידוע-שם, ניגן כקלרינטן שני עם אחיו, יוהאן בתזמורת החצר בווינה. ייתכן, שהייתה זו התמחותו בקלרינט שני ובקרן בסט שהביאה אותו לשיתוף פעולה עם תאודור לוץ (1748–1792), יצרן קלרינטים. הרעיון שלו היה להוסיף הארכה לקלרינטים שלו בסי במול ובלה – כמו בקרן הבסט – תוספת טרצה גדולה לדו הנמוך. לקלרינט המוארכת הזו (הידועה כיום כקלרינט בסט) כתב מוצרט את הקונצ'רטו לקלרינט ואולי גם חמישיית הקלרינט וכלי המיתר שלו. מדיה וקבצים בנושא אנטון שטדלר בוויקישיתוף אנטון שטדלר, באתר MusicBrainz (באנגלית) אנטון שטדלר, באתר Discogs (באנגלית)
הבחירות הפרלמנטריות בלבנון 2009

הבחירות הכלליות בלבנון נערכו ב-7 ביוני 2009. לפני הבחירות קודם חוק המוריד את רף גיל ההצבעה מ-21 ל-18. תוצאות הבחירות הראו כ-55% אחוזי הצבעה וניצחון של קואליציית 14 במרץ מול קואליציית 8 במרץ בפער של 71 מושבים אל מול 57, תוצאות דומות לאלו שהושגו בבחירות 2005 לאחר מהפכת הארזים. בכל מקרה, פרשנים רבים ציפו ליצירת ממשלת אחדות לאומית בדומה לממשלה שהוקמה ב-2008 לאחר הסכם דוחה. למרות הפסדם בבחירות, קואליציית 8 במרץ גרפה אחוז גבוה יותר של מצביעים מאשר יריבתה, כשמתוך כלל הקולות, היא זכתה ב-55% אל מול 45% תמיכה לקואליציית 14 במרץ. חלוקת המושבים בפרלמנט, מתוך 128 מושבים: ב-25 ביוני 2009, נועדו סעד אל-חרירי ומזכ"ל חזבאללה חסן נסראללה בביירות. יומיים לאחר מכן, נשיא לבנון, מישל סולימאן, הטיל על ראש המחנה האנטי-סורי וראש סיעת "אל-מוסתקבל", סעד אל-חרירי, להרכיב את הממשלה הבאה בלבנון. חרירי הבהיר כי בכוונתו לנסות להקים ממשלת אחדות לאומית, אך הזהיר כי משימתו תהיה קשה. "בהתאם להתחייבויותינו במהלך מסע הבחירות, נתחיל בהתייעצויות עם כל סיעות הפרלמנט". ב-7 בספטמבר 2009, הציג סעד חרירי לנשיא מישל סולימאן את רשימת השרים שיכהנו תחתיו. בממשלת האחדות שהוגשה נכללים 30 שרים, 15 מהם ממחנהו של חרירי (קואליציית 14 במרץ), 10 מהם ממחנה חזבאללה ו-5 שרים נוספים אנשי מחנהו של הנשיא סולימאן. עוד לפני אישור הנשיא, ההצעה טעונת אישור של מחנה חזבאללה. חרירי התייחס לרשימה :"הרכב הממשלה יבטא את האיזון במדינה ויכבד את תוצאות הבחירות לפרלמנט". זאת להמשך להצהרותיו על שילוב אנשי חזבאללה בממשלה מחודש אוגוסט: "אני רוצה להדגיש בפני האויב הישראלי כי חזבאללה יהיה בממשלה הזאת, בין אם ירצה בכך או לא, משום שהאינטרס הלאומי מצריך שכולם יהיו בממשלה הזאת". ב-10 בספטמבר גוש חזבאללה הודיע כי הוא מסרב להצעתו של חרירי, כאשר סלע המחלוקת הוא על תיק התקשורת ותיק הפנים. בתגובה, חרירי הודיע כי הוא נואש ממאמצי הקמת ממשלת אחדות. ב-7 בנובמבר הודיעו חזבאללה וגוש האופוזיציה אותו הוא מנהיג (הכולל גם את אמל ואת מפלגתו של מישל עאון) על הסכמתם להצטרף לממשלת האחדות של סעד חרירי, לאחר חמישה חודשי משא ומתן. כעבור מספר ימים, נראה כי הממשלה מתגבשת, וראש הממשלה סעד אל חרירי, מינה שני נציגים של חזבאללה לממשלתו החדשה. הרכב הממשלה החדשה: 15 מושבים לקואליציית 14 במרץ, 10 לקואליציית 8 במרץ ו-5 מועמדים על ידי נשיא לבנון מישאל סולימאן, אשר הגדיר עצמו כגורם נייטרלית בין המחנות. "Lebanon voting age lowered by MPs" (באנגלית בריטית). 2009-03-19. נבדק ב-2022-05-21. רועי נחמיאס, אל-חרירי: נחתור לממשלת אחדות, אך יהיה קשה, באתר ynet, 27 ביוני 2009 http://www.ynet.co.il/articles/0,7340,L-3773333,00.html רועי נחמיאס וסוכנויות הידיעות, חיזבאללה: מצטרפים לממשלת האחדות בלבנון, באתר ynet, 7 בנובמבר 2009 לבנון: שני נציגי חזבאללה מונו לשרים בממשלת חרירי - וואלה! חדשות Worth, Robert F. (2009-11-09). "Impasse Over, Lebanon Forms Cabinet". The New York Times (באנגלית אמריקאית). ISSN 0362-4331. נבדק ב-2022-05-21. ערך זה הוא קצרמר בנושא בחירות ובנושא לבנון. אתם מוזמנים לתרום לוויקיפדיה ולהרחיב אותו.
מצלמת לייקה

מצלמת לייקה (בגרמנית: Leica) היא מצלמת 35 מ"מ, שמיוצרת על ידי חברה גרמנית בעלת אותו השם. המצלמה הראשונה בשם זה נבנתה בשנת 1914 על ידי גרמני בשם אוסקר ברנק (Oscar Barnack) אשר עסק במכניקה עדינה ועבד עבור מפעל לייצור מיקרוסקופים "לייץ" (Leitz). המצלמה נבנתה לשימושו הפרטי של ברנק. תחילה צילמה תמונות במידות 36X24 מ"מ על סרט גליל ברוחב 35 מ"מ שיוצר עבור מצלמות הראינוע. עשר שנים לאחר מכן, החל לייץ' בשיווק מהדורה משופרת של המצלמה תחת השם המסחרי "לייקה", צירוף של "ליי-ץ" ו"קא-מרה", דהיינו מצלמה). זו הייתה המצלמה המדויקת הראשונה בעולם. הותקנה בלייקה עצמית מתוכננת מעולה בעלת מפתח f/3.5, אך איכות התמונות נפגמו כתוצאה מ"גרעניות" אשר נתגלתה לעין כאשר הסרט הקטן הוגדל למידות התמונה המקובלות. רכבת החופש של לייקה ארנסט לייץ השני מדיה וקבצים בנושא מצלמת לייקה בוויקישיתוף אתר האינטרנט הרשמי של מצלמת לייקה מצלמת לייקה, ברשת החברתית פייסבוק מצלמת לייקה, ברשת החברתית אקס (טוויטר) מצלמת לייקה, ברשת החברתית אינסטגרם מצלמת לייקה, סרטונים בערוץ היוטיוב מצלמת לייקה, סרטונים באתר Vimeo מצלמת לייקה, באתר פינטרסט לנגפורד, מיכאל. תולדות הצילום. רמת גן: פוקוס, 1994. עמ' 124.